**SELETUSKIRI**

**Arhitektuurne osa**

Projektiga lahendatakse olemasoleva hoone eri kõrgustel olevate katuseosade ehitamine ühekõrguseks ja sissepääsule esiku ehitamine.

Juurdeehituse välisviimistlus , katuse kalded ja aknad kujundatakse sarnased olemasoleva elamu omadega

**Ehituslik osa**

**Vundamendid.**

Projekteeritava esiku vundament ehitatakse monoliitsest r/betoonist või Fibo plokist paksusega 20 cm ja krohvitakse.

**Seinad**

Juurdeehitatava esiku seinte kandva osa moodustavad puitpostid ristlõikega 5x10cm,mille vahele paigaldatakse mineraalvillast soojustus.

Väljaspoole kinnitatakse postide külge tuuletõkkeplaat paksusega 1,2cm,millele omakorda distantsliistud paksusega 2,5cm.Distantsliistudele kinnitatakse voodrilaud.

Sissepoole paigaldatakse postide külge puitroovil sisevoodrilaud või kipsplaat.

Olemasoleva hoone maakivist madalamale osale valatakse horisontaalne betoonist vöö laiusega 40 cm ja kõrgusega 20 -30 cm ,mis armeeritakse pikiarmatuuriga 2x∅12mm.Vöö kõrgus võetakse vastavalt olemasoleva seina kõige kõrgemale osale ja täpsustatakse tööde käigus.

**Vahelagi**

Juurdeehituse vahelagi tehakse puittaladest 5x15cm ,mille vahele pannakse min.villast isolatsioon. Altpoolt kaetakse lagi kipsplaatidega või sisevoodrilauaga ja värvitakse.

**Põrandad**

Juurdeehituse põrand valatakse 6 cm armeeritud betoonist 5 cm vahtplastile.

Põrandakatteks on keraamiline plaat.

**Katus**

Olemasolev katus lammutatakse täielikult.

Seintele valatud r/b vööle paigaldatakse uued müürlatid,müürlati ja r/b vöö vahele pannakse ruberoidist hüdroisolatsioon.

Elamu põhiaosa katuse konstruktsioon ja materjalide ristlõiked on antud lõigetel 1-1 ja 2-2.

Põhiosa katuse kalle on 40°.

Juurdeehituse katuse kalle on 35°.

Juurdeehituse katuse konstruktsioon ja materjalide ristõiked on antud lõikel 3-3.

**Välisviimistlus**

Olemasoleva hoone kivikarniis lammutatakse ,kuna ta kaotab seina kõrgemaks ehitamisega oma funktsiooni nii konstruktsioonina kui ka dekoorielemendina.

Karniisi lammutamisega tekkinud ebatasased seinaosad,samuti seinale valatav betoonvöö krohvitakse sarnaselt ülejäänud seintega.

Juurdeehituses välisseinad kaetakse voodrilauaga ja värvitakse Aknad on klaaspakettidega PVC või puitraamidega. Vihmaveesüsteem valitakse seinte ja katusega sobiva värvitooniga.